open-index/open-wikipedia-markdown huggingface dataset:
காதிங்லஜ் தாலுகா

**காதிங்லஜ் தாலுகா**  (**Gadhinglaj Taluka**) இந்தியாவின் மகாராட்டிரா மாநிலத்தின் தெற்கில் அமைந்த கோலாப்பூர் மாவட்டத்தில் உள்ள 12 வருவாய் வட்டங்களில் ஒன்றாகும். இதன் தலைமையிடம் **காதிங்லஜ்** நகரம் ஆகும். இந்த வருவாய் வட்டம் 92 வருவாய் கிராமங்களைக் கொண்டது.

இது மகாராட்டிரா-கர்நாடகா மாநில எல்லைப்புறத்தில் அமைந்துள்ளது. 2011-ஆம் ஆண்டில் இவ்வட்டத்தின் மக்கள் தொகை 2,25,734  ஆகும். மக்களில் 40% பேர் நகர்புறங்களில் வசிக்கின்றனர். இவ்வட்ட மக்களில் பேச்சு மொழி மராத்திய மொழி ஆகும். இவ்வட்டம் கர்நாடகா மாநிலத்தின் எல்லைப்புறத்தில் இருப்பதால் கன்னடம் பேசப்படுகிறது.

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி  472.38  சதுர கிலோமீட்டர் பரப்பளவும், 52,872 குடியிருப்புகளும் கொண்ட  காதிங்லஜ் தாலுகாவின் மொத்த மக்கள் தொகை 2,25,734   ஆகும். அதில் ஆண்கள் 110727  மற்றும் பெண்கள்  115007 ஆகவுள்ளனர். 6 வயதிற்குட்பட்ட குழந்தைகள் 22764  (10.08% ) ஆக உள்ளனர். பாலின விகிதம் 1000 ஆண்களுக்கு   1039  பெண்கள் வீதம் உள்ளனர். சராசரி எழுத்தறிவு 68.89%  ஆகும். இதன் மக்கள்தொகை அடர்த்தி ஒரு சதுர கிலோ மீட்டரில் 478 பேர் வீதம் உள்ளனர். 

இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  10% மற்றும் 0.72% ஆக உள்ளனர். மக்கள் தொகையில் இந்துக்கள் 92.88%, இசுலாமியர்கள் 5.34%, சமணர்கள் 1.08%, கிறித்துவர்கள் 0.26% மற்றவர்கள் 0.44% ஆக உள்ளனர்.

## காதிங்லஜ் தாலுகாவின் ஊர்களும் நகரங்களும்

## புவியியல்

 பாகையில் அமைந்த காதிங்லஜ் தாலுகா, கடல்மட்டத்திலிருந்து 623 மீட்டர் (2043 அடி) உயரத்தில் அமைந்துள்ளது. இது மகராட்டிரா மற்றும் கர்நாடகா மாநில எல்லைப்புறத்தில் அமைந்துள்ளது. 

## மேற்கோள்கள்

பகுப்பு:கோல்ஹாப்பூர் மாவட்டம்
பிரகாசு சிறீவசுதவா

**பிரகாசு சிறீவசுதவா** (*Prakash Shrivastava*)(பிறப்பு 31 மார்ச் 1961) என்பவர் இந்திய நீதிபதி ஆவார். இவர் தற்போது, கல்கத்தா உயர் நீதிமன்றத்தின் தலைமை நீதிபதியாக உள்ளார். முன்னதாக இவர் மத்தியப் பிரதேச உயர்நீதிமன்றத்தின் நீதிபதியாகப் பணியாற்றினார்.

## பணி
சிறீவசுதவா மார்ச் 31, 1961ஆம் ஆண்டில் பிறந்தார். இவர் 2 பிப்ரவரி 1987 அன்று வழக்கறிஞராகப் பதிவு செய்துகொண்டார். இவர் இந்திய உச்ச நீதிமன்றத்தில் உரிமையியல், வரி மற்றும் அரசியலமைப்பு நீதிமன்றங்களில் பயிற்சி பெற்றுள்ளார். இவர் ஜனவரி 18, 2008 அன்று மத்தியப் பிரதேச உயர் நீதிமன்றத்தின் கூடுதல் நீதிபதியாகப் பதவி உயர்வு பெற்றார். மேலும் ஜனவரி 15 2010 அன்று நிரந்தர நீதிபதியாகப் பதவியேற்றார். இவர் 9 அக்டோபர் 2021 அன்று கல்கத்தா உயர் நீதிமன்றத்தின் தலைமை நீதிபதியாக உயர்வு பெற்று அக்டோபர் 11, 2021 அன்று பதவியேற்றார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:இந்திய நீதிபதிகள்
இந்தியத் தலைமை நீதிபதிகளின் பட்டியல் (நடப்பு)

**இந்தியத் தலைமை நீதிபதிகளின் பட்டியல்**  (*List of current Indian chief justices*)  என்பது இந்திய உச்ச நீதிமன்றத்தின் தலைமை நீதிபதிகள் மற்றும் இந்திய மாநிலங்களில் உள்ள இந்திய உயர்நீதிமன்றங்களின் தற்போதைய தலைமை நீதிபதிகளின் பட்டியல் ஆகும். இந்தியாவில் தற்போது 25 உயர் நீதிமன்றங்கள் உள்ளன. இவற்றில் ஏழு பல அதிகார வரம்புகளைக் கொண்டுள்ளன.

## உச்ச நீதிமன்றம்

## உயர் நீதிமன்றங்கள்

## மேலும் பார்க்கவும்

* தற்போதைய இந்திய ஆளுநர்களின் பட்டியல்
* தற்போதைய இந்திய முதலமைச்சர்களின் பட்டியல்
* இந்தியாவின் தற்போதைய எதிர்கட்சித் தலைவர்கள் பட்டியல்
* இந்தியாவின் தலைமை நீதிபதிகள் பட்டியல்
* இந்திய உச்சநீதிமன்றத்தின் தற்போதைய நீதிபதிகள்
* இந்திய உயர் நீதிமன்றங்களின் தற்போதைய நீதிபதிகளின் பட்டியல்

## மேற்கோள்கள்

பகுப்பு:இந்தியத் தலைமை நீதிபதிகள்
ஆ. அருள்பிரகாசம்

**ஆறுமுகம் அருள்பிரகாசம்**, OBE  (c1890 &ndash; 1975) என்பவர் ஒரு முன்னணி இலங்கை அரசு ஊழியர் மற்றும் தேர்தல் ஆணையர் ஆவார்.

## ஆரம்ப கால வாழ்க்கை
அருள்பிரகாசம் 1890 இல் பிறந்தார். இவர் வட பிரித்தானிய இலங்கையில் வல்வெட்டியைச் சேர்ந்த பள்ளி ஆசிரியரான ஆறுமுகத்தின் மகன் ஆவார். இவர்  உடுப்பிட்டி அமெரிக்கன் மிசன் கல்லூரி,  வட்டுக்கோட்டை யாழ்ப்பாணக் கல்லூரி போன்ற கல்லூரிகளில் கல்வி பயின்றார்.

உடுப்பிட்டியைச் சேர்ந்த கந்தையா என்பவரின் மகளான சத்தியபாலதேவியை அருள்பிரகாசம் மணந்தார். இந்த இணையருக்கு மூன்று மகன்கள் (புலேந்திரன், தவேந்திரன், பாலேந்திரன்), நான்கு மகள்கள் (சரஸ்வதி, சாவித்திரி, திலகவதி, புனிதவதி) ஆவர்.

## தொழில்
அருள்பிரகாசம் 1920 மேயில் அரசாங்க  பணியில் இணைந்தார். 1933 செப்டம்பர் வரை பணியாற்றினார். அந்த நேரத்தில் இவர் வழக்கறிஞராக தகுதி பெற்றார். 1933 அக்டோபரில், இவர் ஒரு சட்ட மற்றும் பத்திர எழுத்தராக ஆனார். 1935 அக்டோபர் முதல் நில ஆணையருக்கு, நில ஆணையரின் பத்திர உதவியாளராகவும், 1941 சூன் 1 முதல் 1942 செப்டம்பர் வரை உதவி நில ஆணையராக பணியாற்றினார். இவர் 1942  அக்டோபரில்  இலங்கை குடிமைப் பணியில் மூன்றாம் நிலை அதிகாரியாக நியமிக்கப்பட்டாரு, பொது கருவூலத்துறையில் நியமிக்கப்பட்டார். 1942 திசம்பர்  முதல் 1943 மே  வரை மீண்டும் உதவி நில ஆணையாளராக நியமிக்கப்பட்டார். தனது முதல் மற்றும் இரண்டாம் ஒழுங்குமுறை தேர்வுகளை முடித்த பின்னர் இரண்டாம் நிலைக்கு பதவி உயர்வு பெற்று, கொழும்பு கச்சேரியில் அலுவலக உதவியாளர், மேற்பார்வையாளர், உணவுக் கட்டுப்பாட்டுப் பிரிவு; மேலதிக உதவி அரசாங்க அதிபர், கொழும்பு; கொழும்பு, புத்தளம், குருநாகல் ஆகிய இடங்களில் உதவி அரசாங்க அதிபர், கொழும்பு திட்ட கண்காட்சியின் இணை ஆணையாளர்,  பதிவாளர் ஜெனரல் (1952), அரசாங்க முகவர், வடமேற்கு மாகாணம் மற்றும் தேர்தல்கள் ஆணையாளர் (1955-57) உட்பட பல சிரேஷ்ட சிவில் ஊழியர் பதவிகளில் பணியாற்றினார். லேக் ஹவுஸ் பத்திரிகை நிறுவனத்தில் உயர் பதவியையும் வகித்தார்.

அருள்பிரகாசம் 1953 புத்தாண்டு கௌரவத்தில் ஆர்டர் ஆஃப் தி பிரித்தானிய பேரரசின் உறுப்பினர் என்ற கௌரவத்தையும், 1954 ஆம் ஆண்டு பிறந்தநாள் மரியாதையில் அவர் ஆர்டர் ஆஃப் தி பிரித்தானிய எம்பயர் அதிகாரி என்ற கௌரவத்தைப் பெற்றார்.

அருள்பிரகாசம் 1975 இல் இறந்தார் 

## மேற்கோள்கள்

பகுப்பு:இலங்கைத் தமிழ் வழக்கறிஞர்கள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:1975 இறப்புகள்
பகுப்பு:1890 பிறப்புகள்
பகுப்பு:இலங்கையின் வட மாகாண நபர்கள்
திருபாய் நாரன்பாய் பட்டேல்

**திருபாய் நாரன்பாய் பட்டேல்** (*Dhirubhai Naranbhai Patel*)(பிறப்பு 13 மார்ச் 1960) என்பவர் இந்திய நீதிபதி ஆவார். இவர் தற்போது தில்லி உயர்நீதிமன்ற தலைமை நீதிபதியாக உள்ளார். இவர் ஜார்க்கண்ட் உயர் நீதிமன்றம் முன்னாள் பொறுப்பு தலைமை நீதிபதியாக பணியாற்றி உள்ளார். பின்னர் ஜார்க்கண்ட் உயர் நீதிமன்றம் மற்றும் குஜராத் உயர் நீதிமன்றம் நீதிபதியாகவும் பணியாற்றியுள்ளார்.

## கல்வி
பட்டேல் 13 மார்ச் 1960-ல் பிறந்தார். இவர் அகமதாபாதில் உள்ள எம், ஜி. அறிவியல் கல்லூரியில் 1979ஆம் ஆண்டு, இளநிலை அறிவியல் பட்டமும், 1981ஆ, ஆண்டு முது அறிவியல் பட்டம் கரிம வேதியியலில் பெற்றார். பின்னர் எல். எல். பி. மற்றும் எல். எல். எம். சட்டக் கல்வியினை அகமதாபாத்தில் உள்ள எல். ஏ. ஷா சட்டக் கல்லூரியில் பயின்றார். சட்டக் கல்வியின்போது இவர் விருதுகள் பல பெற்றார்.

## நீதிபதி பணி
இவர் 27 ஜூலை 1984-ல் வழக்கறிஞராகப் பதிவு செய்துகொண்டார். அகமதாபாத்தில் உள்ள குஜராத் உயர்நீதிமன்றத்தில் வழக்கறிஞராகப் பயிற்சி பெற்றார். பின்னர் மார்ச் 7, 2004 அன்று குஜராத் உயர் நீதிமன்றத்தின் கூடுதல் நீதிபதியாகவும், 2006 ஜனவரி 25-ல் நிரந்தர நீதிபதியாகவும் நியமிக்கப்பட்டார். பிப்ரவரி 3, 2009 அன்று ஜார்க்கண்ட் உயர் நீதிமன்ற நீதிபதியாக பணியிட இடமாறுதல் பெற்றார். இவர் 24 மே 2019 அன்று ஜார்கண்ட் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இவர் ஜூன் 7, 2019 அன்று தில்லி உயர்நீதிமன்றத்தின் தலைமை நீதிபதியாகப் பதவி உயர்வு பெற்றார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
கச்சேரி

[வலது|thumb| [யாழ்ப்பாணம் பழைய பூங்காவில் உள்ள பழைய கச்சேரி கட்டிடம் புனரமைப்புக்கு முன்னர்]]
**கச்சேரி** அல்லது **மாவட்டச் செயலகம்** (*kachcheri அல்லது district secretariat*) என்பது  இலங்கையில் மாவட்டத்தை நிர்வகிக்கும் முதன்மை அரசு நிர்வாக மையமாகும். இலங்கையின் 25 மாவட்டங்களிலும் தலா ஒரு கச்சேரி உள்ளது.

மாவட்டச் செயலகத்தின் முக்கிய பணி மத்திய அரசு மற்றும் பிரதேச செயலகங்களின் தொடர்புகள் மற்றும் செயல்பாடுகளை ஒருங்கிணைப்பது ஆகும். மாவட்டச் செயலகமானது மாவட்ட நிலையில் வளர்ச்சித் திட்டங்களை நடைமுறைப்படுத்துதல், கண்காணித்தல் மற்றும் கீழ்மட்ட உட்பிரிவுகளின் செயற்பாடுகளுக்கு உதவுதல்,  அத்துடன் மாவட்டத்தில் வருவாய் சேகரிப்பு மற்றும் தேர்தல்களை ஒருங்கிணைத்தல் போன்ற பொறுப்புகளையும் கொண்டுள்ளது.  மாவட்டச் செயலகத்தின் தலைவரான ''மாவட்டச் செயலாளர்'' முறையாக அரசாங்க அதிபர் என்று அழைக்கப்படுகிறார்.

கச்சேரி என்பது இந்துத்தானி சொல்லாகும்.   இச்சொல்லானது  இலங்கையில் பிரித்தானிய காலனித்துவ நிருவாகத்தின் துவக்க ஆண்டுகளில் வருவாய் ஆட்சியர் அலுவலகத்திற்குப் பயன்படுத்தப்பட்டது.  (இலங்கை) காலனித்துவ நிருவாகத்தின் டச்சு முறையின் முக்கிய அம்சமாக வருவாய் ஆட்சியரகம் இருந்தது. 19 ஆம் நூற்றாண்டின் முதல் பாதியில், பிரித்தானிய காலனித்துவ நிருவாகிகள் குடிமை மற்றும் வருவாய் நிருவாகத்துடன் மிகவும் ஒழுங்கமைக்கப்பட்ட அரசாங்க வடிவத்தை நோக்கி இது நகர்ந்தது. இதனால் உள்ளூரில்  ***கச்சேரி*** என்று அழைக்கப்பட்டு வந்த ஆட்சியர் அலுவலகம் மாவட்ட செயலாளர் அலுவலகமாக மாற்றப்பட்டது.  விடுதலைக்குப் பிறகும், கச்சேரி மாவட்ட நிருவாக மையமாகவும், மாகாண நிருவாகத்தின் மையப்புள்ளியாகவும் தக்கவைக்கப்பட்டு அரசாங்க முகவரின் கீழ் வைக்கப்பட்டது.  இருப்பினும், 1987 இல், இலங்கை சனநாயக சோசலிசக் குடியரசின் அரசியலமைப்பின் 13ஆவது திருத்தம்  மாகாண சபைகளை நிறுவுவதற்கான ஏற்பாடுகளைச் செய்தது.  இவ்வாறு, 1990 சனவரியில் நடைமுறைக்கு வந்த மாகாண சபை நிருவாகம், 19 ஆம் நூற்றாண்டின் முதல் பாதியில் இருந்து மாறாமல் இருந்த கச்சேரி நிருவாகத்தை மாற்றியமைத்தது.

## குறிப்பிடத்தக்க கச்சேரி கட்டிடங்கள்

* யாழ்ப்பாணம் பழைய பூங்காவில் உள்ள பழைய கச்சேரி கட்டடம் தற்போது பாதுகாக்கப்பட்ட நினைவுச்சின்னமாக உள்ளது. 
* அனுராதபுரத்தில் உள்ள பழைய கச்சேரி கட்டடத்தில் தற்போது தொல்லியல் அருங்காட்சியகம் உள்ளது ( அனுராதபுர தொல்லியல் அருங்காட்சியகம் ).

## குறிப்புகள்

*
பகுப்பு:இலங்கை அரசாங்கத் திணைக்களங்கள்
ஆறுமுகம் விஜயரத்தினம்

**ஆறுமுகம் விஜயரத்தினம்** (*Arumugam Vijiaratnam*, 24 ஆகத்து 1921 - 18 பிப்ரவரி 2016) என்பவர் 1946 முதல் 1956 வரை வலைகோலாட்டம், துடுப்பாட்டம், கால்பந்து, ரக்பி ஆகிய நான்கு விளையாட்டுகளில் தனது நாட்டைப் பிரதிநிதித்துவப்படுத்திய ஒரே சிங்கப்பூரார் ஆவார்.   இவர் முதல் சிங்கப்பூர் பொறியாளர் ஆவார்.  உயர்நிலை அரசு ஊழியரான விஜியரத்னம் 1956 மெல்போர்ன் ஒலிம்பிக் போட்டிகளில் வலைகோலாட்டத்தில் சிங்கப்பூரைப் பிரதிநிதித்துவப்படுத்தினார். அங்கு இவர் அமெரிக்காவை 6-1 என்ற கணக்கில் வீழ்த்துவதில் முக்கியப் பங்கு வகித்தார்.

## கல்வி
மலேசியாவின்  ஈப்போவில் பிறந்த விஜயரத்தினம் 1937 முதல் 1940 வரை சிங்கப்பூரில் உள்ள விக்டோரியா பள்ளியில் படித்தார். விளையாட்டையும், படிப்பையும் வெற்றிகரமாக சமநிலையாக பேண முடியும் என்பதை நிரூபித்த முதல் அரசாங்க அறிஞர்களில் இவரும் ஒருவர். 1941 இல் கோலாலம்பூர் தொழில்நுட்பக் கல்லூரியிலும் , 1950 இல் பிரைட்டன் மேம்பட்ட தொழில்நுட்பக் கல்லூரியிலும் பொறியியல் படிப்பதற்காக இவருக்கு அரசாங்க உதவித்தொகை வழங்கப்பட்டது. அங்கு இவர் பொறியியல் பட்டம் பெற்றார். பிரைட்டன் காலேஜ் ஆஃப் அட்வான்ஸ்டு டெக்னாலஜியில் வலைகோலாட்டம் மற்றும் துடுப்பாட்ட அணிகளின் தலைவராக  இருந்தார்.

## தொழில்
1953 இல் சிங்கப்பூர் திரும்பிய பிறகு, இவர் 1964 இல் சிங்கப்பூர் துறைமுக ஆணையத்தில் (பி.எஸ்.ஏ) இரண்டாம் நிலை பெறும் வரை பொதுப்பணித் துறையில் பணியாற்றினார். இவர் பி.எஸ்.ஏ உருவாக்கத்தில் முக்கியப் பங்காற்றினார், அதன் கொள்கலன்மயமாக்கல் திட்டத்தை உருவாக்க உதவினார், மேலும் அதன் தலைமைப் பொறியாளராக உயர்ந்தார். இவர் 17 ஆண்டுகள் பி.எஸ்.ஏவில் பணிபுரிந்தார். பின்னர்  சாங்கி வானூர்தி நிலையத்தை மீட்டெடுக்கும் பணிகளில் முக்கியப் பங்கு வகித்த இரு முக்கிய நபர்களில் இவரும் ஒருவர். இது சிங்கப்பூரின் நிறுவனர் தந்தை லீ குவான் யூவின் நினைவுகள், *மூன்றாம் உலகத்திலிருந்து முதல் வரை: சிங்கப்பூர் கதை*யில் குறிப்பிடப்பட்டுள்ளது. . பின்னர் இவர் பி.எஸ்.ஏ க்கு திரும்பினார் மேலும் 75 வயதில் பொறியியல் இயக்குநராக இருந்து ஓய்வு பெற்றார்.

விஜயரத்தினம் 1992 இல் நான்யாங் தொழில்நுட்ப பல்கலைக்கழகத்தின் முதல் சார்பு வேந்தராக பதவியேற்று 2005 வரை பணியாற்றினார். 1995 முதல் பத்து ஆண்டுகள்  தமிழ் முரசு தலைவராகவும், 1994 முதல் 2001 வரை சிறுபான்மை உரிமைகளுக்கான சனாதிபதி கவுன்சிலிலும் பணியாற்றினார். பிரிட்டனைத் தளமாகக் கொண்ட கட்டமைப்புப் பொறியாளர்கள் நிறுவனத்தின் துணைத் தலைவராகப் பணியாற்றிய முதல் ஆசியர் இவர் ஆவார்.

விஜியரத்னம் 2016 ஆம் ஆண்டு ஹாலண்ட் சாலையில் உள்ள மேரிலாண்ட் டிரைவில் உள்ள அவரது வீட்டில் அமைதியாக இறந்தார். இவருக்கு விஜேந்திரன் என்ற மகன் மற்றும் 3 மகள்கள் உள்ளனர். இவரின் மனைவி யோகசௌந்தரி, 2011ல் இறந்தார்.

## நூல்
அவரது வாழ்க்கையைப் பற்றிய புத்தகம், "Engineered For Success", 2016 மார்ச்சில் வெளியிடப்பட்டது.

## குறிப்புகள்

பகுப்பு:சிங்கப்பூர் காற்பந்தாட்ட வீரர்கள்
பகுப்பு:சிங்கப்பூர் துடுப்பாட்டக்காரர்கள்
பகுப்பு:2016 இறப்புகள்
பகுப்பு:1921 பிறப்புகள்
பகுப்பு:இலங்கைத் தமிழ் வம்சாவளி சிங்கப்பூர் மக்கள்
சந்த்காட்

**சந்த்காட்** (**Chandgad**) இந்தியாவின் மகாராட்டிரா மாநிலத்தின் தெற்கில் அமைந்த கோலாப்பூர் மாவட்டத்தில் உள்ள 12 வருவாய் வட்டங்களில். ஒன்றான சந்த்காட் வட்டத்தின் நிர்வாகத் தலைமையிடமும், பேரூராட்சியும் ஆகும். 2011ஆம் ஆண்டின் இந்திய மக்கள் தொகை கணக்கெடுப்பின் படி  சந்த்காட் பேரூராட்சியின் மொத்த மக்கள் தொகை 10,205 ஆகும்.

இது மகாராட்டிரா-கர்நாடகா மாநில எல்லைப்புறத்தில் அமைந்துள்ளதால், இவ்வூரில்  மராத்தி, கொங்கணி மற்றும் கன்னடம் மொழிகள் பேசப்படுகிறது. மாவட்டத் தலைமையிடமான கோலாப்பூருக்கு தெற்கே 110 கிலோ மீட்டர் தொலைவிலும்,  கர்நாடகா மாநிலத்தின் பெல்காம் நகரத்திலிருந்து 32 கி.மீ. தொலைவிலும் உள்ளது.  கதாபிரபா ஆறு பாயும் சந்த்காட் வருவாய் வட்டத்தில் கரும்பு, முந்திரி, உருளைக் கிழங்கு ஆகியன முக்கிய விளைபயிர்கள் ஆகும்.

## போக்குவரத்து
### இரயில்
தென்மேற்கு இரயில்வே, சந்த்காட் நகரத்தை பெல்காம், பெங்களூர், மைசூர், புனே, ஐத்ராபாத், கோவா, சென்னை, புதுதில்லி ஆகிய  நகரங்களுடன் இணைக்கிறது. கொங்கண் இருப்புப்பாதை சந்த்காட் நகரத்தை கோவா, மும்பை, இரத்தினகிரி, கார்வார், உடுப்பி, மங்களூர் மற்றும் கேரளாவுடன் இணைக்கிறது.

## தட்பவெப்பம்

## மேற்கோள்கள்

பகுப்பு:கோல்ஹாப்பூர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
ஆ. வி. மயில்வாகனம்

வித்யா ஜோதி **ஆறுமுகம் விஸ்வலிங்கம் மயில்வாகனம்**, OBE (13 நவம்பர் 1906 &ndash; 25 மார்ச் 1987) என்பவர் ஒரு முன்னணி இலங்கைத் தமிழ் இயற்பியலாளரும், கல்வியாளரும் ஆவார். இவர் இலங்கைப் பல்கலைக்கழகத்தின் அறிவியல் பீடத்தின் தலைவராகப் பணியாற்றினார்.

## ஆரம்பகால வாழ்க்கை மற்றும் குடும்பம்
மயில்வாகனம் 1906 நவம்பர் 16 ஆம் நாள் பிறந்தார். இவர் 
வட இலங்கையில் உள்ள சுதுமலையைச் சேர்ந்த ஆறுமுகம் விசுவலிங்கத்தின் மகன் ஆவார். யாழ்ப்பாணம் மத்திய கல்லூரி, கொழும்பு புனித பெனடிக்ட் கல்லூரி மற்றும் கொழும்பு றோயல் கல்லூரியில் ஆகியவற்றில் கல்வி பயின்றார். இலங்கை பல்கலைக்கழகக் கல்லூரியில் சேர்ந்த இவர், 1923 இல்  இளம் அறிவியலில் முதல் வகுப்பில் சிறப்புப் பட்டம் பெற்றார். பின்னர் இவர் 1924 இல் கேம்பிரிட்ஜ் இம்மானுவேல் கல்லூரியில் சேர்ந்தார், 1928 இல் இயற்கை அறிவியல் டிரிபோசில் முதுகலை சிறப்புப் பட்டம் பெற்று, 1938 இல் கேம்பிரிட்ஜில் முனைவர் பட்டம் பெற்றார்.

மயில்வாகனத்திற்கு கஜானந்தன், நந்தகுமார் என்ற மகன் இருந்தனர். மயில்வாகனம் பக்திமிக்க இந்து ஆவார்.

## பணி
பல்கலைக்கழகத்திற்கு பிறகு மயில்வாகனம்  1932 இல் இயற்பியலில் விரிவுரையாளராக இலங்கை பல்கலைக்கழக கல்லூரியில் சேர்ந்தார்.  இவர் 1939 இல் இயற்பியல் பேராசிரியரானார் மற்றும் 1948 மற்றும் 1954 க்கு இடையில் இலங்கைப் பல்கலைக்கழகத்தின் அறிவியல் துறையின் துறைத்தலைவராக பணியாற்றினார். நிக்கோலஸ் ஆட்டிகல  துணை வேந்தராக இருந்தபோது பல சந்தர்ப்பங்களில் இவர் துணைவேந்தராக செயல்பட்டார். இவர் 1966 இல் ஓய்வு பெற்றார்.

1949 ஆம் ஆண்டு பிறந்தநாள் மரியாதையில் மயில்வாகனம் பிரித்தானிய பேரரசின் ஆணை அதிகாரி என்ற கௌரவத்தைப் பெற்றார். 1985 இல் வித்யா ஜோதி விருதைப் பெற்றார்.

மயில்வாகனம் இலங்கை அறிவியல் முன்னேற்ற சங்கத்தின் தலைவராகவும் இலங்கை பல்கலைக்கழக மானியங்கள் ஆணைக்குழு மற்றும் அடிப்படைக் கற்கைகள் நிறுவகத்தின் ஆளுநர் சபையின் உறுப்பினராகவும் இருந்தார். கொழும்பு பல்கலைக்கழகம் (டிசம்பர் 1980) மற்றும் யாழ்ப்பாணப் பல்கலைக்கழகம் ஆகியவற்றிலிருந்து மதிப்புறு முனைவர் பட்டங்களைப் பெற்றார். கொழும்பு பல்கலைக்கழகம் தனது வருடாந்த விருதுகளில் ஒன்றிற்கு மயில்வாகனத்தின் பெயரை சூட்டியுள்ளது.

## இறப்பு
மயில்வாகனம் 25 மார்ச் 1987 அன்று இறந்தார்.

## மேற்கோள்கள்

பகுப்பு:இலங்கைத் தமிழ் இயற்பியலாளர்கள்
பகுப்பு:இலங்கை இந்துக்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:1987 இறப்புகள்
பகுப்பு:1906 பிறப்புகள்
பகுப்பு:யாழ்ப்பாண மாவட்ட மக்கள்
2-குளோரோ-மெட்டா-கிரெசால்

**2-குளோரோ-மெட்டா-கிரெசால்** (*2-Chloro-m-cresol*)  என்ற கரிமச் சேர்மம் C7H7ClO என்ற மூலக்கூற்று வாய்ப்பாட்டால் விவரிக்கப்படுகிறது. குளோரினேற்றம் பெற்ற கிரெசால் சேர்மமான இதை தயாரிப்பது மிகுந்த சிரமமாகும். ஏனெனில் மெட்டா-கிரெசாலை குளோரினேற்றம் செய்தால் 4-குளோரோ-3-மெத்தில் பீனால் என்ற பாரா வகை விளைபொருளே உருவாகிறது. வரலாற்றில் பாரா கிரெசாலை தெரிவுசெய்யப்பட்ட நைட்ரோயேற்றம் செய்து தொடர்ந்து அதை ஈரசோனியம் சேர்மமாக மாற்றி குளோரினை இரண்டாம் நிலையில் இருத்துவதற்காக சேண்டுமேயர் வினைக்கு உட்படுத்தியே 2-குளோரோ-மெட்டா-கிரெசால் தயாரிக்கப்பட்டுள்ளது.  
## மேற்கோள்கள்

பகுப்பு:குளோரோ அரீன்கள்
பகுப்பு:கிரெசால்கள்
பகுப்பு:அரோமாட்டிக் சேர்மங்கள்
தேக்கூர் சுப்பிரமணியம்

**தேக்கூர் சுப்பிரமணியம்** (*Tekur Subramanyam* ) ஓர் இந்திய சுதந்திரப் போராட்ட வீரரும், இந்தியாவின் பெல்லாரியைச் சேர்ந்த அரசியல்வாதியும் ஆவார். சுதந்திர இயக்கத்தில் இவர் ஈடுபட்டதற்காக, பல முறை பிரித்தானிய நிர்வாகத்தால் சிறையில் அடைக்கப்பட்டார். பல முறை பெல்லாரியின் அல்லிபுரம் சிறையில் இருந்துள்ளார். இவர், சுதந்திரத்துக்குப் பிந்தைய பெல்லாரி மக்களவைத் தொகுதியின் முதல் நாடாளுமன்ற உறுப்பினராக 1952 முதல் தொடர்ச்சியாக மூன்று முறை தேர்ந்தெடுக்கப்பட்டார். மேலும், இந்தியாவின் முதல் பிரதமரான ஜவகர்லால் நேருவின் அரசியல் செயலாளராகவும் இருந்தார்.

2014ஆம் ஆண்டில் இவரது வாழ்க்கை குறித்த புத்தகம் வெளியிடப்பட்டது. அதில் இதுவரை வெளிவராத கட்டுரைகளும், படங்களும் சுப்ரமணியத்துடன் தொடர்புடைய கடிதங்களும் இடம்பெற்றுள்ளன.

## சுயசரிதை
தேக்கூர் சுப்பிரமணியம் 1900 ஆம் ஆண்டு ஆகத்து 9ஆம் தேதி அப்போதைய சென்னை மாகாணத்தின் (தற்போது ஆந்திரப் பிரதேசம்) அனந்தபூர் மாவட்டத்திலுள்ள உரவகொண்டாவில் பிறந்தார்.

சுதந்திரத்திற்கு முன்பு பிரபலமாக அறியப்பட்ட இவர், பல்லாரி சென்னை மாகாணத்தின் ஒரு பகுதியாக பெல்லாரி இருந்தபோது சென்னை மாகாணத்தில் தலைவராக இருந்தார். இவர் சென்னை காங்கிரஸ் சட்டமன்றக் கட்சியின் செயலாளராகவும், அப்போதைய சென்னை மாகாணத்தின் பிரதமராக இருந்த ராஜாஜியின் (1937-1939) அரசியல் செயலாளராகவும் இருந்தார். சுதந்திரத்திற்குப் பிறகு, 1953இல் பல்லாரி பழைய மைசூர் மாநிலத்துடன் (தற்போது கர்நாடகா) இணைந்தபோது இவர் கர்நாடகாவில் ஒரு முக்கிய அரசியல் தலைவராக ஆனார். ஒரு தலைவராக இவர் காந்தி, நேரு, ராஜாஜி மற்றும் பிற தேசிய தலைவர்களுடன் நேரடி தொடர்பு கொண்டிருந்தார்.

இவர் சுதந்திரப் போராட்டத்தில் பெரிய அளவில் பங்கேற்று நான்கு முறை சிறைவாசம் அனுபவித்து பல்லாரியில் உள்ள அல்லிபுரம் சிறை, மத்திய சிறை; வேலூர், மத்திய சிறை: தஞ்சாவூர் உட்பட பல்வேறு சிறைகளில் அடைக்கப்பட்டார்.
[alt=Shri Lal Bahadur Shastri Letter Tekur Subramanyam|thumb| தேகூர் சுப்ரமணியத்துக்கு [லால் பகதூர் சாஸ்திரி எழுதிய கடிதம் ]]
alt=Tekur Subramanyam bringing Urn containing ashes of Gandhi ji from Delhi in 1948|thumb| தேகூர் சுப்ரமணியம் 1948ல் தில்லியில் இருந்து காந்தியின் அஸ்தி அடங்கிய கலசத்தை கொண்டு வருகிறார்
alt=House where Tekur Subramanyam lived in Ballari|thumb| பல்லாரியில் தேக்கூர் சுப்ரமணியம் வாழ்ந்த வீடு

## இறப்பு
தேக்கூர் சுப்பிரமணியம் 24-12-1974 அன்று தனது 74வது வயதில் சிறு நோய்க்கு பின் பெங்களூரில் காலமானார்.

## சான்றுகள்

பகுப்பு:இறந்த ஆண்டு குறிப்பிடப்படவில்லை
பகுப்பு:1900 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:பள்ளாரி மாவட்ட மக்கள்
பகுப்பு:கன்னட மக்கள்
2-குளோரோமெத்தில்பிரிடின்

**2-குளோரோமெத்தில்பிரிடின்** (*2-Chloromethylpyridine*) என்பது ClCH2C5H4N.என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குளோரோமெத்தில்பிரிடினின் மூன்று மாற்றியன்களில் இதுவும் ஒன்றாகும். 3-குளோரோமெத்தில்பிரிடின் மற்றும் 4-குளோரோமெத்தில்பிரிடினென்பவை மற்ற இரண்டு மாற்றியன்களாகும். இம்மூன்றுமே ஆல்கைலேற்றும் முகவர்களாகச் செயல்படுகின்றன. 2-குளோரோமெத்தில்பிரிடின் நிறமற்று திண்மமாகக் காணப்படுகிறது. பிரிடின் இடம்பெற்றுள்ள ஈந்தணைவிகளைத் தயாரிக்க உதவும் முன்னோடிச் சேர்மமாக இது பயன்படுகிறது.
## பாதுகாப்பு
2-குளோரோமெதில்பிரிடின் நைட்ரசன் ஆயுதங்களை ஒத்த ஒரு வேதிப்பொருளாகும்.  பிறழ்வுத்தன்மைக்காக 2-குளோரோமெதில்பிரிடின் ஆராயப்பட்டது.

## மேற்கோள்கள்

பகுப்பு:பிரிடின்கள்
பகுப்பு:குளோரோமெத்தில் சேர்மங்கள்
பகுப்பு:ஆல்க்கைலேற்றும் முகவர்கள்
வந்திகா அகர்வால்

thumb|2023ஆம் ஆண்டில் வந்திகா அகர்வால்

**வந்திகா அகர்வால்** (*Vantika Agrawal*) இந்தியாவைச் சேர்ந்த ஒரு சதுரங்க வீராங்கனையாவார். புதுதில்லியைச் சேர்ந்த இவர் 2002 ஆம் ஆண்டு செப்டம்பர் மாதம் 28 ஆம் தேதியன்று பிறந்தார். 2021 ஆம் ஆண்டு வந்திகா பன்னாட்டு பெண்கள் பேராதன் பட்டத்தைப் பெற்றார். 
## வாழ்க்கை வரலாறு
2016 ஆம் ஆண்டு நடைபெற்ற உலக இளையோர் சதுரங்க வெற்றியாளர் பட்டப் போட்டியின் 14 வயதுக்குட்பட்ட  பெண்கள்  பிரிவில் வந்திகா அகர்வால் வெண்கலப் பதக்கம் வென்றார். 2019 ஆம் ஆண்டு காரைக்குடியில் நடைபெற்ற தேசிய அளவிலான சதுரங்க போட்டியில் இரண்டாமிடம் பெற்றார்.
2020  ஆம் ஆண்டு நடைபெற்ற இணையவழி சதுரங்க வெற்றியாளர் பட்டப் போட்டியில்  இந்திய தேசிய அணியுடன் சேர்ந்து விளையாடிய இவர் 2020 ஆம் ஆண்டிற்கான நிகழ்நிலை சதுரங்க ஒலிம்பிக் போட்டியை  வென்றார்.

2021 ஆம் ஆண்டிலும் வந்திகா அகர்வால் இந்திய இளையோர்  பெண்கள் நிகழ்நிலை சதுரங்க வெற்றியாளர் பட்டப் போட்டியில் பங்கேற்று விளையாடி வெள்ளிப் பதக்கம் வென்றார்.   இந்திய இளையோர் முதியோர் பெண்கள் சதுரங்கப் போட்டியில் தங்கப் பதக்கம் வென்றார்.  இதே ஆண்டில் வந்திகா, பிடே பினான்சு வணிகப் பள்ளிகள் சூப்பர் கோப்பையையும் வென்றார்.
வடக்கு ஐரோப்பா நாடான லாத்வியாவில் 2021 ஆம் ஆண்டு நவம்பர் மாதத்தில் நடைபெற்ற பிடே அமைப்பின் பெண்கள் கிராண்டு சுவிசு போட்டியில் வந்திகா 14 ஆவது இடத்தைப் பிடித்தார். 
2021 ஆம் ஆண்டில் வந்திகா அகர்வால் இந்தியாவின் 21 ஆவது பெண் கிராண்டுமாசுட்டர் பட்டம் வென்றார்.

## மேற்கோள்கள்

## வெளி இணைப்புகள்
* 
* 

பகுப்பு:சதுரங்கம்
பகுப்பு:2002 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:இந்திய சதுரங்க வீராங்கனைகள்
பகுப்பு:அருச்சுனா விருது பெற்றவர்கள்
நிக்கோல் ஆறுமுகம்

**நிக்கோல் ஆறுமுகம்** (*Nicole Arumugam*) என்பவர் ஒரு பிரித்தானிய நடிகை. இவர் பாதி ஐரிஷ், பாதி மலேசியன் ஆவார்.

இவர் பிரித்தானிய தொலைக்காட்சிகளில் தோன்றியதற்காக மிகவும் பிரபலமானவர். குறிப்பாக பிபிசி நாடகத் தொடரான *ஈஸ்ட்எண்டர்ஸ்*, அதில் இவர் 1992 முதல் 1994 வரை மைக்கேல் ஃபோலரின் கல்லூரித் தோழி மற்றும் பிளாட்மேட் ஷெல்லி லூயிசாக நடித்தார்.

மற்ற தொலைக்காட்சி நிகழ்ச்சிகளான *ஈஸ் இட் லீகல்?* (1995–1996); *ஹார்பர் லைட்ஸ்* (2000); *டாக்டர்ஸ்*, அதில் இவர் 2001 முதல் 2002 வரை டாக்டர் காளி ஹமண்டாவாக நடித்தார். மேலும் *மர்டர் இன் மைண்ட்* (2003). பிபிசியின் *லுக் அண்ட் ரீட்* (1998) க்கான பல நிகழ்ச்சிகளிலும் இவர் பங்களித்துள்ளார், இது 7-9 வயதுடையவர்களை இலக்காகக் கொண்ட நீண்டகால குழந்தைகளுக்கான கல்வி நிகழ்ச்சியாகும்.

## குறிப்புகள்
 

## வெளி இணைப்புகள்
* 

பகுப்பு:வாழும் மக்கள்
பகுப்பு:பிரித்தானிய திரைப்பட நடிகைகள்
அரவிந்த் குமார்

**அரவிந்த் குமார்** (*Aravind Kumar*; பிறப்பு 14 சூலை 1962) என்பவர் இந்திய நீதிபதி ஆவார். இவர் தற்போது, இந்திய உச்ச நீதிமன்ற நீதிபதியாக உள்ளார். இவர் குஜராத் உயர் நீதிமன்றத்தின் தலைமை நீதிபதியாக 2021 அக்டோபர் முதல் 2023 பெப்ரவரி வரை பணியாற்றியுள்ளார். இவர் கர்நாடக உயர்நீதிமன்ற நீதிபதியாக 2009 ஜீன் முதல் 2021 அக்டோபர் வரை பணியாற்றியுள்ளார். இதற்கு முன்னர் பணியாற்றி உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:இந்திய உச்ச நீதிமன்ற நீதிபதிகள்
மிர்சாபூர் கல்வெட்டு

**மிர்சாப்பூர் கல்வெட்டு** (**Mirzapur stele inscription**, also called the **Mirjāpur stele inscription**), மதுராவை தலைநகராகக் கொண்டு  வட இந்தியாவை ஆண்ட மேற்கு சத்திரபதி மன்னர் சோடசா ஆட்சிக் காலத்தில் மூலவாசு என்பவரும், அவரது மனைவி கௌசிகி சேர்ந்து, மதுராவிற்கு அருகில் மிர்சாபூரில் எழுப்பிய குளத்தைக் குறித்து  இக்கல்வெட்டு எடுத்துரைக்கிறது.  இக்கல்வெட்டு சமசுகிருத மொழியில் பிராமி எழுத்தில் அமைந்துள்ளது. இக்கல்வெட்டின் காலம் கிபி 15-ஆம் ஆண்டாகும்.
## கல்வெட்டின் சுருக்கம்
மிர்சாபூர் கல்வெட்டு, மதுரா அருகில் ஒரு குளம் வெட்டியதை குறிக்கிறது.  இக்கல்வெட்டு  சமசுகிருத மொழியில்  பிராமி எழுத்தில் கீழ்கண்டவாறு ஐந்து வரிகள் கொண்டது.

## [[சோடசா]]வின் ஆட்சிக் காலம்
இக்கல்வெட்டில் மேற்கு சத்திரபதி மன்னர் சோடசாவின் விருது பெயர் சுவாமி மகாசேத்திர சத்திரபதி என்றும், அவரது ஆட்சிக் காலமான கிபி 15-ஆம் ஆண்டில் இக்கல்வெட்டு பொறிக்கப்பட்டது எனத்தெளிவாக கூறப்படுகிறது:

## இதனையும் காண்க
* பண்டைய இந்தியக் கல்வெட்டுக்கள்
## மேற்கோள்கள்

பகுப்பு:பிராமி எழுத்துக் கல்வெட்டுகள்
பகுப்பு:இந்தியக் கல்வெட்டுகள்
பகுப்பு:இந்தியாவில் உள்ள சமசுகிருத கல்வெட்டுகள்
அரி ராம் கோயில்

**அரி ராம் கோயில்** (*Hari Ram Temple*) பிலிப்பைன்சு நாட்டின் மணிலாவில் உள்ள பாக்கோவில் அமைந்துள்ள ஓர் இந்துக் கோயிலாகும். தேசிய தலைநகர் பிராந்தியத்தில் அமைந்துள்ள மூன்று இந்துக் கோயில்களில் இதுவும்  ஒன்றாகும். அரி ராம் கோயிலை பிலிப்பைன்சு நாட்டின் இந்திய சமூகத்தினர் அதிகம் பார்வையிடுகின்றனர்.
 
## பின்னணி
மணிலாவில் சிறிய அளவில் இந்திய சமூகம் உள்ளது. அவர்களில் பலர் இந்துக்கள் ஆவர்.  பெரும்பாலும் இவர்கள் பாகோ பிராந்தியத்தில் வாழ்கின்றனர்.  இப்பகுதியில் இதைத்தவிர சிவன் கோவில் மற்றும் பாபா பாலக்நாத் கோவில் என்ற மேலும் இரண்டு கோயில்கள் உள்ளன. இக்கோவில் கட்டப்பட்டு இசுகான் நிறுவனத்தால் நிர்வகிக்கப்படுகிறது.

## மேற்கோள்கள்

## புற இணைப்புகள்

* 

பகுப்பு:பிலிப்பீன்சு
பகுப்பு:பிலிப்பீன்சுப் பண்பாடு
தெப்ராவ்

**தெப்ராவ்**, (மலாய்: *Tebrau*; ஆங்கிலம்: *Tebrau*; சீனம்: 地布劳); என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு முக்கிம்; நகரம். ஜொகூர் பாரு மாவட்டத்தில் மூன்றாவது பெரிய முக்கிம் ஆகும்.

ஜொகூர் வரலாற்றில் தெப்ராவ் எனும் பெயர் நீண்ட காலமாகப் பயன்படுத்தப்பட்டு வருகிறது. இப்போது ஜொகூர் நீரிணை என்று அழைக்கப் படுவது முன்னர் காலத்தில் தெப்ராவ் நீரிணை என்று அழைக்கப்பட்டது.
## குடியிருப்பு பகுதிகள்

* பண்டார் டத்தோ ஓன் *(Bandar Dato' Onn)*
* அடா அடுக்குமாடி குடியிருப்பு *(Adda Heights)*
* தாமான் டெலிமா *(Taman Delima)*
* தாமான் டாயா *(Taman Daya)*
* தாமான் செத்தியா இண்டா *(Taman Setia Indah)*
* தாமான் மவுண்ட் ஆஸ்டின் *(Taman Mount Austin)*
* தாமான் டேசா தெப்ராவ் *(Taman Desa Tebrau)*
* தாமான் டேசா ஜெயா *(Taman Desa Jaya)*
* தாமான் டேசா செமர்லாங் *(Taman Desa Cemerlang)*
* தாமான் ஏசான் ஜெயா *(Taman Ehsan Jaya)*
* தாமான் இஸ்திமேவா *(Taman Istimewa)*
* தாமான் புக்கிட் முத்தியாரா *(Taman Bukit Mutiara)*
* தாமான் டேசா முத்தியாரா *(Taman Desa Mutiara)*
* தாமான் ஸ்ரீ ஆஸ்டின் *(Taman Seri Austin)*
* தாமான் எக்கோ புளோரா *(Taman Ekoflora)*

## கிராமப் புறங்கள்
* கம்போங் கங்கார் தெப்ராவ் *(Kampung Kangkar Tebrau)*
* கம்போங் பாண்டான் *(Kampung Pandan)*
* உலு திராம் *(Ulu Tiram)*
* கெம்பாஸ் பாரு *(Kempas Baru)*
* தம்போய் *(Tampoi)*

## தெப்ராவ் தோட்டத் தமிழ்ப்பள்ளி

ஜொகூர் பாரு மாவட்டம் *(Johor Baru District)* தெப்ராவ் பகுதியில் ஒரு தமிழ்ப்பள்ளி உள்ளது. அதில் 386 மாணவர்கள் பயில்கிறார்கள். 30 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 சனவரி மாதம் வெளியிட்ட புள்ளிவிவரங்கள்.
 

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:ஜொகூர் பாரு மாவட்டம்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
இராஜேசு பிண்டால்

**இராஜேசு பிண்டால்** (*Rajesh Bindal*)(பிறப்பு 16 ஏப்ரல் 1961) என்பவர் இந்திய நீதிபதி ஆவார். இவர் தற்போது அலகாபாத் உயர் நீதிமன்றத்தின் தலைமை நீதிபதியாக உள்ளார். இவர் முன்னர் செயல் தலைமை நீதிபதியாகக் கல்கத்தா உயர்நீதிமன்றத்தில் பணியாற்றினார். டி. பி. இராதாகிருஷ்ணன் ஓய்வு பெற்ற பிறகு, தற்காலிக தலைமை நீதிபதியாக பணியாற்ற இந்தியக் குடியரசுத் தலைவரால் நியமிக்கப்பட்டார். "நியாயமான மற்றும் பாரபட்சமற்ற நீதி வழங்குவதில் குறுக்கீடு" என்ற அடிப்படையில் இவரை நீக்குமாறு மேற்கு வங்கத்தின் வழக்கறிஞர் குழு, இந்தியத் தலைமை நீதிபதியிடம் முறையீடு செய்துள்ளது.

## நீதிபதியாக
ராஜேஷ் பிண்டால் பஞ்சாப் மற்றும் அரியானா உயர் நீதிமன்றம் நீதிபதியாக 2006-ல் நியமிக்கப்பட்டார். இவர் நீதிமன்றத்தின் கணினிக் குழு மற்றும் நிலுவைத் தொகைக் குழுவின் தலைவரானார். 2018ஆம் ஆண்டு அக்டோபர் 26 அன்று, *கொலிஜியம்* இவரைச் சென்னை உயர் நீதிமன்றத்திற்கு பணியிடமாற்றத்திற்குப் பரிந்துரைத்தது. இவர் தனது இடமாற்றத்தை மறுபரிசீலனை செய்யுமாறு கோரினார். சென்னைக்குப் பதிலாக வட இந்தியாவில் உள்ள உயர் நீதிமன்றத்திற்கு மாற்றுமாறு கோரினார். *கொலீஜியம்* இடமாற்றத்தினை மறுபரிசீலனை செய்ய இயலாது என நிராகரித்து, இடமாற்றத்திற்கான கோரிக்கையை ஏற்றுக்கொண்டது. நவம்பர் 11 அன்று, லடாக் மற்றும் ஜம்மு காஷ்மீர் ஒன்றிய பிரதேசங்களுக்கான உயர் நீதிமன்றமான ஜம்மு காஷ்மீர் உயர் நீதிமன்றத்திற்கு மாற்றியது.

2020 திசம்பர் 9 அன்று , கீதா மிட்டல் ஓய்வு பெற்றதைத் தொடர்ந்து ஜம்மு காஷ்மீர் உயர் நீதிமன்றத்தின் செயல் தலைமை நீதிபதியாகப் பணியாற்ற பிண்டல் இந்தியக் குடியரசுத் தலைவரால் நியமிக்கப்பட்டார். ஜனவரி 5, 2021 அன்று, ஜம்மு மற்றும் காஷ்மீர் உயர் நீதிமன்றத்தின் தலைமை நீதிபதியாக பங்கஜ் மிதால் பொறுப்பேற்ற பிறகு, எஸ். ஏ. பாப்டேயின் பரிந்துரையின் மூலம் இவர் கல்கத்தா உயர் நீதிமன்றத்திற்கு மாற்றப்பட்டார். டி. பி. இராதாகிருஷ்ணன் ஓய்வு பெற்றதைத் தொடர்ந்து, இவர் ஏப்ரல் 29 அன்று கல்கத்தா உயர் நீதிமன்றத்தின் தற்காலிக தலைமை நீதிபதியாக பணியாற்ற இந்தியக் குடியரசுத் தலைவரால் நியமிக்கப்பட்டார். பின்னர் ஜூன் 27 அன்று, மேற்கு வங்கத்தின் வழக்கறிஞர் குழுமம், "நியாயமான மற்றும் பாரபட்சமற்ற நீதி வழங்கலில் குறுக்கீடு" என்ற அடிப்படையில், பிண்டாலை தற்காலிக தலைமை நீதிபதியைப் பதவி நீக்கம் செய்யுமாறு தலைமை நீதிபதி என். வி. இரமணாவிடம் முறையிட்டது.

இதன் பின்னர் அக்டோபர் 9, 2021 அன்று பிண்டால் அலகாபாத் உயர் நீதிமன்றத்தின் தலைமை நீதிபதியாகப் பணி உயர்வு பெற்று, அக்டோபர் 11, 2021 அன்று பதவியேற்றார்.

## குறிப்பிடத்தக்க தீர்ப்புகள்
### பதவி உயர்வில் இடஒதுக்கீடு
பஞ்சாப் பட்டியல் சாதி மற்றும் பிற்படுத்தப்பட்ட வகுப்பினர் (சேவைகளில் இட ஒதுக்கீடு) சட்டம், 2006ஐ ரத்து செய்த நீதிபதி பி. எஸ்.வாலியாவுடன் பிண்டால் இரு நீதிபதிகள் இருக்கையில் இருந்தார். சி மற்றும் டி பிரிவு அரசுப் பணிகளில் பட்டியல் சாதியினர் மற்றும் பழங்குடியினருக்குப் பதவி உயர்வுகளில் 20% இட ஒதுக்கீடும், ஏ மற்றும் பி வகை அரசுப் பணிகளில் 14% இட ஒதுக்கீடும் சட்டம் வழங்கியது.

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:இந்திய நீதிபதிகள்
அனுபமா புச்சிமந்தா

**அனுபமா புச்சிமந்தா (Anupama Puchimanda)**  இந்தியாவைச் சேர்ந்த ஒரு தடகள வீரர் ஆவார். 1980 ஆம் ஆண்டு சூலை மாதம் 8 ஆம் தேதியன்று அனுபமா பிறந்தார்.  தேசிய அளவில் வளைகோல் பந்தாட்ட விளையாட்டில் இவர் போட்டியிட்டார். பன்னாட்டு அளவில் நடுவராகவும் பணியாற்றினார். 2006 ஆம் ஆண்டு , பொதுநலவாய விளையாட்டுப் போட்டிகளில் நடுவராகப் பொறுப்பேற்ற முதல் இந்தியப் பெண்மணி என்ற சிறப்பும் இவருக்கு உண்டு.  ஆசிய விளையாட்டுகள், மத்திய அமெரிக்க மற்றும் கரீபியன் விளையாட்டுகள், பன்னாட்டு வளைகோல் பந்தாட்டக் கூட்டமைப்பின் இளையோர் உலகக் கோப்பை மற்றும் கிழக்கு ஆசிய விளையாட்டுகள் உட்பட 90 எண்ணிக்கைக்கும் மேற்பட்ட பன்னாட்டு வளைகோல் பந்தாட்டப் போட்டிகளுக்கு நடுவராக இருந்தார், அத்துடன் இவரது வாழ்க்கையில் 100 எண்ணிக்கைக்கும்  மேற்பட்ட இந்திய வளைகோல் பந்தாட்டப் போட்டிகளும் அடங்கும்.

## வாழ்க்கை
அனுபமா புச்சிமந்தா இந்திய மாநிலமான  கர்நாடகாவின் விராச்பேட்டையில் பிறந்து சட்டத்தில் பட்டம் பெற்றார்.  2021 ஆம் ஆண்டு ஏப்ரல் மாதத்தில் அனுபமா புச்சிமந்தா தனது 41 வயதில் கோவிட்டு -19 நோயால் பாதிக்கப்பட்டு இறந்தார். இவர் மிதுன் மந்தனாவை மணந்தார்.

## தொழில்
அனுபமா புச்சிமந்தா தனது வளைகோல் பந்தாட்ட  வாழ்க்கையை 1995 ஆம் ஆண்டு தொடங்கினார். சிறார்- தேசிய வெற்றியாளர் போட்டியில்  போட்டியிட்டு கர்நாடக மாநிலத்தை பிரதிநிதித்துவப்படுத்தினார். பின்னர் இதே வெற்றியாளர் போட்டியில் மூத்த அணியையும்  பிரதிநிதித்துவப்படுத்தினார், மங்களூர் பல்கலைக்கழகத்தின் வளைகோல் பந்தாட்ட அணிக்காக விளையாடினார். மேலும் 2004 ஆம் ஆண்டு கர்நாடக மாநிலத்தின் வளைகோல் பந்தாட்ட நடுவராக மாறினார். அனுபமா போட்டிகளில் பங்கேற்கும் போது  நடுக்களத்திலும் வலது பக்கத்திலும் விளையாடினார்.

கர்நாடக மாநிலத்தில் வளைகோல் பந்தாட்ட விளையாட்டை  மேம்படுத்துவதில் ஈடுபட்டு, கர்நாடக மாநில வளைகோல் பந்தாட்டச் சங்கத்தின் நிர்வாக உறுப்பினராகப் பணியாற்றினார்.  2004 ஆம் ஆண்டில், அனுபமா புச்சிமந்தா, பெண்கள் வளைகோல் பந்தாட்டப் போட்டிகளுக்கு நடுவராகச் செயல்பட முன்னாள் இந்திய வளைகோல் பந்தாட்ட கூட்டமைப்பால் தேர்ந்தெடுக்கப்பட்டார். 

2006 ஆம் ஆண்டில், அனுபமா புச்சிமந்தா  பொதுநலவாய விளையாட்டுப் போட்டிகளில் நடுவராகப் பணியாற்றிய இந்தியாவின் முதல் பெண்மணி என்ற சிறப்புக்குரியவர் ஆனார். பின்னர் 2006 ஆம் ஆண்டு மத்திய அமெரிக்க மற்றும் கரீபியன் விளையாட்டுகள் மற்றும் ஆசிய விளையாட்டுகள், பன்னாட்டு வளைகோல் பந்தாட்டக் கூட்டமைப்பின் இளையோர் உலகக் கோப்பை மற்றும் கிழக்கு ஆசிய விளையாட்டுகளில் நடுவராக பணியாற்றினார். பிடிஓ சிறுவர்  உலகக் கோப்பை (பெண்கள்) (2005, சாண்டியாகோ ), ஈரோ வளைகோல் பந்தாட்ட உலக பூர்வாங்கச் சுற்று-2 (பெண்கள்) (2013, தில்லி) மற்றும் 2013 மகளிர் ஆசியக் கோப்பை (கோலாலம்பூர்) ஆகிய போட்டிகளிலும்  நடுவராக பணியாற்றினார். 2012  ஆம் ஆண்டு பெண்கள் நான்கு நாடுகளின் வளைகோல் பந்தாட்ட  போட்டியில் நடுவராக இருந்தார் . அனுபமா தனது வாழ்க்கையில்  90 எண்ணிக்கைக்கும் மேற்பட்ட பன்னாட்டு வளைகோல் பந்தாட்ட போட்டிகளிலும், அதே போல் இந்தியாவில் தேசிய மற்றும் மாநில போட்டிகளிலும் சமமான அளவிலும் நடுவராக இருந்தார்.

2011 ஆம் ஆண்டில், விளையாட்டில் இவர் செய்த சாதனைகளுக்காக பெங்களூரு நகரத்திலிருந்து நம்ம பெங்களூரு விருதைப் பெற்றார்.

## மேற்கோள்கள்


பகுப்பு:2021 இறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:கர்நாடக நபர்கள்
பகுப்பு:1980 பிறப்புகள்
எஸ். மணிக்குமார்

**எஸ். மணிக்குமார்** (*S. Manikumar*) என்பவர் இந்திய நீதிபதி ஆவார். இவர் ஏப்ரல் 24, 1961ஆம் ஆண்டு பிறந்தார். இவர் கேரள உயர் நீதிமன்றத்தின் தலைமை நீதிபதியாக இருந்து ஒய்வு பெற்றவர். சென்னை உயர் நீதிமன்றத்தில் நீதியரசராக இருந்த கே. துரைசாமி டக்டர் நித்யகல்யாணி ஆகியோர் மணிக்குமாரின் பெற்றோராவர். மணிக்குமார் சென்னை இராமகிருஷ்ணா மிஷன் விவேகானந்தா கல்லூரி மற்றும் சென்னைச் சட்டக் கல்லூரியில் கல்வி பயின்றுள்ளார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:இந்திய நீதிபதிகள்
இராணியின் படிக்கிணறு, இராஜஸ்தான்

**இராணியின் படிக்கிணறு** (**Raniji ki Baori**, also "Queen's stepwell") இந்தியாவின் இராஜஸ்தான் மாநிலத்தின் பூந்தி மாவட்டத்தின் நிர்வாகத் தலைமையிடமான பூந்தி நகரத்தில் உள்ளது.  பூந்தி இராச்சியத்தின் சோலாங்கி வம்சத்தின் மறைந்த மன்னர் அனிருத் சிங்கின் இளைய இராணி நாதவதி மற்றும் அவரது மகன் இராஜா புத்தி சிங்கால் 1699-ஆம் ஆண்டில் இந்த  படிக்கிணறு நிறுவப்பட்டது. இப்படிக்கிணறு 46 மீட்டர் ஆழம் கொண்ட இப்படிக்கிணறு, பல மாடிகளுடனும், அழகிய சிற்ப வேலைப்பாடுகள் கொண்ட தூண்களாலும் வடிவமைக்கப்பட்டது.
## மேற்கோள்கள்
*The Queen's Stepwell of Bundi – Raniji ki Baori
*https://www.flickr.com/photos/celeste33/2443881543/
*http://tdil.mit.gov.in/e_tourism_cdac/tourism1/MIT_E_TOURISM_BUNDI.HTML 
## இதனையும் காண்க
*  பவோலி
* சாந்த் பௌரி 
* குஜராத் படிக்கிணறுகள்
## வெளி இணைப்புகள்

*Raniji ki Baori

பகுப்பு:இந்தியக் கட்டிடக்கலை
பகுப்பு:படிக்கிணறுகள்
பகுப்பு:பூந்தி மாவட்டம்
மஞ்சநாயக்கனஅள்ளி

**மஞ்சநாயக்கனஅள்ளி** (*Manjanaickanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643644. இது மஞ்சநாயக்கனஅள்ளி ஊராட்சி உட்பட்டது.

இவ்வூரில் 4500 ஆண்டுகளுக்கு முந்தைய கற்கோடாரிகள், இருமுனைக் கருவிகள் மற்றும் தேய்ப்பான்கள் போன்ற புதிய கற்காலக் கருவிகள் கண்டெடுக்கப்பட்டன.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பென்னாகரத்தில் இருந்து 8 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 893. மொத்த மக்கள் தொகை 3,767. இதில் 1,991 ஆண்களும் 1,776 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
இரவி இரஞ்சன்

**இரவி இரஞ்சன்** (*Ravi Ranjan*)(பிறப்பு 20 டிசம்பர் 1960) என்பவர் இந்திய நீதிபதி ஆவார். இவர் தற்போது, ஜார்கண்ட் உயர் நீதிமன்றத்தின் தலைமை நீதிபதியாக உள்ளார். பஞ்சாப் மற்றும் அரியானா உயர்நீதிமன்றம் மற்றும் பாட்னா உயர்நீதிமன்றத்தின் நீதிபதியாகவும் இவர் பணியாற்றி உள்ளார்.

## கல்வி
இரவி இரஞ்சன் 1960-ல் பாட்னாவில் பிறந்தார். இவர் புவியியல் பாடத்தில் முது நிலை அறிவியல் பட்டத்தினை பாட்னா பல்கலைக்கழகத்தில் பெற்ற பின்னர் 1989-ல் எல். எல். பி. சட்டப் படிப்பினை பாட்னா சட்டக் கல்லூரியில் படித்தார். பாட்னா பல்கலைக்கழகத்தில் புவியியலில் முனைவர் பட்டம் பெற்றார். பின்னர் பீகார் பொறியியல் கல்லூரியின் குடிசார் பொறியியல் பிரிவில் பகுதி நேர விரிவுரையாளராகச் சேர்ந்தார். இளங்கலைச் சட்டம் படிப்பினை முடித்தவுடன், இரஞ்சன் சட்டப் பயிற்சிக்காக பாட்னா உயர் நீதிமன்றத்தில் சேர்ந்தார்.

## சட்டப் பணி
இரஞ்சன் 26 ஜூன் 2004 அன்று மூத்த நிலை வழக்கறிஞராக இந்திய ஒன்றியத்தினால் நியமிக்கப்பட்டார். 14 ஜூலை 2008 அன்று பாட்னா உயர்நீதிமன்றத்தின் கூடுதல் நீதிபதியாக இரஞ்சன் பதவி உயர்வு பெற்றார். ஜனவரி 16, 2010 அன்று நிரந்தர நீதிபதியானார். இவர் நவம்பர் 17, 2019 அன்று ஜார்கண்ட் உயர் நீதிமன்றத்தின் தலைமை நீதிபதியாக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
மஞ்சார அள்ளி

**மஞ்சாரஅள்ளி** (*Manjarahalli*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643661. இது  மஞ்சாரஹள்ளி ஊராட்சிக்கு உட்பட்ட கிராமம்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பென்னாகரத்தில் இருந்து 22 கிலோமீட்டர் தொலைவிலும், சென்னையில் இருந்து 336 கிலோமீட்டர் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1758, மொத்த மக்கள் தொகைகள் 6997, இதில் 3739 ஆண்களும்  3258 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 50.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
தட்சனின் வேள்வி

thumb| சதி தட்சனை எதிர்கொள்கிறாள்.
தட்சனின் வேள்வி (*Daksha yajna*) என்பது இந்து வரலாற்றில்   ஒரு முக்கியமான நிகழ்வாகும்.  இதைப்பற்றி பல்வேறு இந்து மத நூல்களில் கூறப்பட்டுள்ளது. இது தட்சனால் ஏற்பாடு செய்யப்பட்ட ஒரு வேள்வியைக் (யாகம்) குறிக்கிறது.

இதில் அவனது மகள் சதி தன்னைத்தானே எரித்துக் கொண்டாள். சதியின் கணவரான சிவபெருமானின் கோபத்தினால் யாகம் அழிந்தது.
இந்த கதை **தட்ச-யக்ஞ-நாசம்** ("தட்சனின் வேளிவியை அழித்தல்) என்றும் அழைக்கப்படுகிறது. இந்த கதை இந்து தெய்வீக அன்னையின் கோவில்களான சக்தி பீடங்களை நிறுவுவதற்கான அடிப்படையை உருவாக்குகிறது.  இது தாட்சாயிணியின் மறுபிறவியான பார்வதியின் கதையின் முன்னோடியாகவும் உள்ளது. இவர், பின்னர் சிவனை மணந்தார்.

இந்தக் கதை முக்கியமாக வாயு புராணத்தில் கூறப்பட்டுள்ளது . கந்த புராணத்தின் காசி காண்டம்,  கூர்ம புராணம், அரிவம்ச புராணம் , பத்ம புராணம் ஆகியவற்றிலும் இது குறிப்பிடப்பட்டுள்ளது . லிங்க புராணம், சிவபுராணம், மச்ச புராணம் ஆகியவையும் இந்த சம்பவத்தை விவரிக்கின்றன.

## பின்னணி

### தாட்சாயிணி
தட்சன் பிரம்மாவின் மகனான பிரஜாபதியின் மகன்களில் ஒருவனும் அவரது முதன்மையான படைப்புகளில் ஒருவனுமாவான். தட்சன் என்ற பெயருக்கு "திறமையானவன்" என்று பொருள். தட்சன் மனுவின் மகள் பிரசுதியை மணந்தான். சில சமயங்களில் தட்சனின் மற்றொரு மனைவியான அசிக்னியுடன் சமமாக இருந்தாள். இவனது இளைய மகளான சதி ("உமா" என்றும் அழைக்கப்படுகிறார்)  தட்சனின் செல்லப் பிள்ளையாவாள். அவன் அவளை எப்போதும் தன்னுடனே சுமந்து செல்வான் . சதி தட்சனின் வழியைப் பின்பற்றியதால் தாட்சாயிணி என்றும் அழைக்கப்பட்டாள்.

## யாகத்தை அழித்தல்
சதி என்கிற தாட்சாயினி சிவன் மீது கொண்ட காதலால், தவமிருந்து சிவனின் அன்பை பெறுகிறாள். இறைவனான சிவபெருமான் தனக்கு மருமகனாக வந்தால் மேலும் புகழும், அதிகாரமும் என்று நம்பிய தட்சன் திருமணத்திற்கு சம்மதம் தெரிவித்தார். தட்சன் கைலாயம் சென்றபோது, சிவபெருமான் எழுந்து நின்ற வரவேற்காததை நினைத்து வருத்தம் கொண்டார். வருத்தம் சிவன் மீதான கோபமாக மாறியது. அவரை பழிவாங்க பெரும் யாகமொன்றை நடத்தி சிவபெருமானை அழையாமல், மற்ற அனைத்து தேவர்களையும், இறைவன்களையும் தட்சன் அழைத்தார்.

இதனை அறிந்த சதி தன்னுடைய தந்தையிடம் முறையிட செல்ல சிவபெருமானிடம் அனுமதி கேட்டார். சிவன் அதற்கு அனுமதி தரமறுத்துவிட்டார். இருந்தும் தன் தந்தையின் செயலுக்கு காரணம் அறிந்திட சதி சென்றாள். அங்கு அவமானம் அடைந்து, யாககுண்டத்தில் விழுந்து மாண்டாள்.

இதனால் சிவபெருமான் ருத்திரன், மகாகாளி, வீரபத்திரன் முதலிய அவதாரங்களை உருவாக்கி தட்சனை அழித்தார்.

## நினைவு விழாக்கள்

கொட்டியூர், கேரளம் போன்ற பல்வேறு தலங்கள்; பீகாரில் உள்ள சப்ராவின் ஆமி மந்திர்; உத்தர காண்டத்திலுள்ள கன்கால், தட்சேசுவர் மகாதேவர் கோயில், ஆந்திரப் பிரதேசத்தில் உள்ள திரக்சாரமம் ஆகிய இடங்கள் தட்சனினின் யாகம் நடந்த இடமாகவும் சதி தீக்குளித்த இடம் என்றும் புராணங்கள் கூறுகின்றன.

கொட்டியூர் வைசாக மகோத்சவம், தட்ச யாகத்தை நினைவுகூரும் வகையில் ஆண்டுதோறும் கொட்டியூர் மலைக்காடு பகுதியில் 27 நாள் யாகம் நடத்தப்படுகிறது. பூசையும் சடங்குகளும் சங்கராச்சாரியாரால் வகைப்படுத்தப்பட்டன.

## சான்றுகள்

பகுப்பு:இந்து தொன்மவியல்
பகுப்பு:சிவக்குமாரர்கள்
பகுப்பு:சிவ உருவத்திருமேனிகள்
பகுப்பு:மகேசுவர மூர்த்தங்கள்
காளிகாம்பாள் கோவில்

**காளிகாம்பாள் கோவில்** (**Kālikāmbal Temple**) இந்தியாவின் தமிழ்நாட்டின் தலைநகரமான சென்னையில் உள்ள பழைய ஜார்ஜ் டவுனில், பாரிமுனை பகுதியில் உள்ள தம்புச்செட்டித் தெருவில் அமைந்துள்ளது. இக்காளி கோவில் விஸ்வகர்மா சமூகத்தின் முத்துமாரி ஆச்சாரி தலைமையில் 1640-ஆம் ஆண்டில் நிறுவப்பட்டது.

## காளிகாம்பாள் வடிவம்
காளி அம்மன் எப்போதும் கையில் தமருகம், சூலம், கட்கம், கபாலம், கேடகம் முதலிய ஆயுதங்கள் கொண்டு கோப ரூபத்துடன் காட்சியளிப்பவள். ஆனால் இக்கோயிலில் குடிகொண்டுள்ள அன்னை காளிகாம்பாள வடிவம் எழில் கொஞ்சும் திருமேனியுடன், ஆணவத்தை அடக்கும் அங்குசம். ஜென்ம பாப வலைதனில் இருந்து மீட்கும் பாசம், சுகபோகத்தினை நல்கும் நீலோத்பல மலர் மற்றும் வரத முத்திரை, சோமன், சூரியன், அக்னி என்ற மூன்று கண்கள், நவரத்ன மணிமகுடம், வலது காலைத் தொங்க விட்டுக் கொண்டு அமர்ந்த கோலத்துடன் காணப்படுகிறாள்.

## வரலாறு
காளி அம்மனுக்கு அர்பணிக்கப்பட்ட இக்கோயில் முன்னர் சென்னை கடற்கரை பகுதியில் இருந்தது. பொ.ஊ. 1640-ஆம் ஆண்டில் இக்கோயிலை கடற்கரைப் பகுதியிலிருந்து தற்போதைய இடத்திற்கு மாற்றப்பட்டு சீரமைக்கும் பணி துவக்கப்பட்டது. 1678-ஆம் ஆண்டில் காளிகாம்பாள் கோயில் சீரமைப்பு முடிந்தது.

இக்கோயிலுக்கு 1980-ஆம் ஆண்டில் 10 மீட்டர் உயரம் கொண்ட புதிய  இராஜகோபுரம் நிறுவப்பட்டது. இக்கோவிலுக்கு 2014-ஆம் ஆண்டில் மீண்டும் ஒரு புதிய இராஜகோபுரம் நிறுவப்பட்டது.

## சிறப்பு
* 3 அக்டோபர் 1677 அன்று மராத்தியப் பேரரசர் சிவாஜி காளிகாம்பாள் கோயிலுக்கு வந்து அம்மனை தர்சனம் செய்ததாக, இக்கோவில் கல்வெட்டில் குறிக்கப்பட்டுள்ளது.
* முதலில் ஜார்ஜ் டவுன் பகுதியில் தங்கியிருந்த பாரதியார் இக்கோவில் அம்மன் காளிகாம்பாளை தர்சனம் செய்த பிறகு பாடிய ‘‘யாதுமாகி நின்றாய் காளி’’ என்ற பாடலில் வருவது காளிகாம்பாள்தான்.

## மேற்கோள்கள்

## வெளி இணைப்புகள்

*Chennai Sri Kālikāmbal Kamadeswarar Devasthanam

பகுப்பு:சென்னையிலுள்ள அம்மன் கோயில்கள்
பகுப்பு:சென்னையின் பாரம்பரியக் கட்டடங்கள்
மால்டா அருங்காட்சியகம்

**மால்டா அருங்காட்சியகம்**  (**Malda Museum)** என்பது மேற்கு வங்க மாநிலத்தின் தொல்லியல் இயக்குநரகத்தின் கீழ் உள்ள தொல்பொருள் அருங்காட்சியகம் ஆகும். இந்த அருங்காட்சியகம் 1937 ஆம் ஆண்டில்  நிறுவப்பட்டது  மற்றும் இந்தியாவின் மேற்கு வங்காளத்தின் மால்டா மாவட்டத்தில் உள்ள இங்கிலீசு  பசாரின் சுபாங்கர் பந்த் சாலையில் அமைந்துள்ளது.

இந்த அருங்காட்சியகம் ஆரம்பத்தில் மாவட்டத்தில் காணப்படும் வரலாற்று தொல்பொருட்களின் தொகுப்பாக மால்டா மாவட்ட நூலகத்தின் வளாகத்தில் அமைக்கப்பட்டது. பின்னர் இதன் அருகில் உள்ள ஒரு புதிய கட்டிடத்திற்கு மாற்றப்பட்டது.  மாநில தொல்லியல் இயக்குநரகத்தின் கீழ் அதன் சொந்த உரிமையில் ஓர்  அருங்காட்சியகத்தின் தகுதிநிலை  வழங்கப்பட்டது.

மால்டா ஆங்கிலேயர்களின் காலனித்துவ ஆட்சியின் போது தோன்றிய போதிலும், 7 ஆம் நூற்றாண்டிலிருந்து 16 ஆம் நூற்றாண்டின் பிற்பகுதி வரை இப்பகுதி வங்காளத்தின் அதிகார மையமாக இருந்தது. அருகிலுள்ள கௌர் மற்றும் பாண்டுவா நகரங்கள் முழு வங்காளப் பகுதியின் தலைநகரங்களாக செயல்பட்டன.  அருங்காட்சியகம், சமீபத்தில் புதுப்பிக்கப்பட்டு இப்பகுதியின் தொல்பொருள், மானுடவியல் மற்றும் வரலாற்று பாரம்பரியம் போன்றவை காட்சிப்படுத்தப்படுகின்றது. அருங்காட்சியகத்தில் 1500 ஆண்டுகளுக்கும் மேலான வரலாறு மற்றும் பாரம்பரியத்தை பிரதிநிதித்துவப்படுத்தும் சிற்பங்கள், சிலைகள், கையால் எழுதப்பட்டுள்ள கல்வெட்டுகள் , பண்டைய இந்தியக் கல்வெட்டுகள்  மற்றும் பிற கலைப்பொருட்களின் சிறந்த மாதிரிகள் உள்ளன.

## மேற்கோள்கள்

பகுப்பு:மேற்கு வங்க அருங்காட்சியகங்கள்
பகுப்பு:இந்திய அருங்காட்சியகங்கள்
வியட்நாம் பெண்கள் நினைவகம்

**வியட்நாம் பெண்கள் நினைவகம்** (*Vietnam Women's Memorial*)  என்பது வியட்நாம் போரில் பணியாற்றிய அமெரிக்காவின் செவிலியர்கள் மற்றும் பெண்களுக்காக அர்ப்பணிக்கப்பட்ட ஒரு நினைவுச்சின்னமாகும்.    ஒரு காயமுற்ற சிப்பாயுடன் மூன்று சீருடை அணிந்த பெண்கள் இருப்பதைச் சித்தரிக்கிறது  செவிலியர்கள், விமானப் போக்குவரத்துக் கட்டுப்பாட்டாளர்கள், தகவல் தொடர்பு வல்லுநர்கள் போன்ற பெண்கள் போரில் ஆற்றிய முக்கிய  பணிகளை நினைவூட்டுவதாகவும்  அவர்களுக்கான ஆற்தலை அளிப்பதாகவும் உள்ளது. இது வியட்நாம் படைவீரர் நினைவகத்தின் ஒரு பகுதியாகும்.  வாசிங்டன் டி.சி  இல் உள்ள தேசிய மாலில்  அந்நினைவகத்திற்குத்  தெற்கிலும் பிரதிபலிப்பு குளத்தின் வடக்கிலும் அமைந்துள்ளது. 

ஒரு முன்னாள் இராணுவ செவிலியராக இருந்த டயான் கார்ல்சன் இவான்சு 1984 ஆம் ஆண்டு  வியட்நாம் பெண்கள்  நினைவகத் திட்டத்தை (தற்போது வியட்நாம் மகளிர் நினைவு அறக்கட்டளை) நிறுவினார்.   இந்த நினைவுச்சின்னம் கிளென்னா குடாக்ரே  என்பவரால் வடிவமைக்கப்பட்டது மற்றும் 1993 ஆம் ஆண்டு நவம்பர் மாதம் 11 ஆம் தேதியன்று  வியட்நாம் படைவீரர் நினைவுச்சின்னத்தின் ஒரு பகுதியாக அர்ப்பணிக்கப்பட்டது  

இந்த நினைவுச்சின்னம் துல்லியமற்றது என்று விவரிக்கப்பட்டுள்ளது, ஏனெனில் இது போன்ற முதன்மை பராமரிப்பு அமெரிக்க இராணுவ மருத்துவர்கள் மற்றும் அமெரிக்க கடற்படை வீரர்களால் மட்டுமே வழங்கப்படுகிறது. இராணுவ மருத்துவமனைகளில் பிரத்தியேகமாகப் பணிபுரியும் செவிலியர்கள் மட்டுமே இத்தகைய  மருத்துவ சேவையை வழங்குகிறார்கள். 

## மேற்கோள்கள்

## புற இணைப்புகள்

* வியட்நாம் பெண்கள் நினைவு அறக்கட்டளை
* போரில் இறந்த பெண்கள்
* நூனி ஃபோர்டின் வியட்நாமில் இழந்த அமெரிக்க பெண்களின் பட்டியல்
* டோனட் டோலி டைரி , சூசன் மெக்லீன் மற்றும் சின்னி கிர்சு பற்றிய தளம்
* சி-இசுபான் வீடியோ: அர்ப்பணிப்பு விழா

பகுப்பு:நினைவகங்கள்
பகுப்பு:வாசிங்டன் டி. சி.
மயிலாப்பூர் ஆதிகேசவப் பெருமாள் கோவில்

**ஆதிகேசவப் பெருமாள் கோவில்** (**Adikesava Perumal temple, Mylapore**) என்பது தமிழ்நாடு மாநிலத்தின் சென்னை மாவட்டம், மயிலாப்பூர் பகுதியில் அமைந்துள்ள, ஆதிகேசவப் பெருமாளுக்கு அர்ப்பணிக்கப்பட்ட ஒரு வைணவக் கோயில் ஆகும். இக்கோயிலின் மூலவர் ஆதிகேசவப் பெருமாள்; தாயார் மயூரவல்லி தாயார் ஆவர். இக்கோயில் பகுதியில் பேயாழ்வார் அவதரித்ததாகக் கருதப்படுகிறது.  முன்னர் இக்கோயிலின் தீர்த்தமான சித்திரகுளம், மயிலாப்பூர் பகுதி மக்களுக்கு குடிநீர் ஆதாரமாக விளங்கியது. இக்கோயில் தெப்பத் திருவிழா ஆண்டுதோறும் தை மாதத்தில் நடைபெறுகிறது.

## புராண வரலாறு
 
இக்கோயில் தல புராணத்தின்படி, ஆதிகேசவப் பெருமாள், முனிவர் பிருகுவின் மகளான பார்கவியை மணந்து கொண்டதாகக் கருதப்படுகிறது.

## சித்திரக் குளம்
ஆதிகேசவப் பெருமாள் கோவிலுக்கு சொந்தமான சித்திரக் குளத்தில் தற்போது மழை நீர் சேகரிப்புத் திட்டம் நடைமுறைப்படுத்தப்பட்டுள்ளது. சித்திரக் குளத்திற்கு வரும் மழைநீர் வடிகால்கள் தூர்ந்து போனதால் சித்திரக் குளத்தில் நீர் இன்றி தெப்பத் திருவிழா நடைபறுவது நின்றது. இருப்பினும் இக்கோயில் தெப்பத் திருவிழா இறுதியாக 2005-ஆம் ஆண்டு மற்றும் 2016-ஆம் ஆண்டில் கொண்டாடப்பட்டது.

## கோயில்

சென்னை மயிலாப்பூரில் அமைந்த ஆதிகேசவப் பெருமாள் கோவில் 1.5 ஏக்கர் பரப்பளவில் அமைந்துள்ளது. கோயில் இந்துக் கோயில் கட்டிடக்கலையில் செவ்வக வடிவத்தில் கட்டப்பட்டது. இக்கோயில் இரண்டு வளாகங்களைக் கொண்டது. இக்கோயில்  நுழைவாயிலின் கோபுரம் 5 நிலைகளுடன் (தளங்களுடன்) கூடியது. கர்ப்பககிரகத்தின் மூலவரான ஆதிகேசவப் பெருமாளின் நின்றநிலை விக்கிரகத் திருமேனி கருங்கல்லால் அமைக்கப்பட்டது. கருடாழ்வார் சந்நதி மூலவரை நோக்கி அமைந்துள்ளது. மயூரவல்லித் தாயாரின் சந்நதி வளாகத்தின் இருபுறங்களில் ஆழ்வார்கள் திருமேனிகள் வரிசையாக உள்ளது. இக்கோயில் இந்து சமய அறநிலையத் துறையின் மேற்பார்வையில் உள்ளது.

## திருவிழாக்கள்

இக்கோயில் காலையில் 7 மணி முதல் 11 வரையும், மாலையில் 5 மணி முதல் 8 மணி வரையும் திறந்திருக்கும். கோயில் உற்சவர் ஏகாதசி, திருவோணம், பௌர்ணமி, அமாவாசை போன்ற நாட்களில் உற்சவ மூர்த்தி ஆதிகேசவப் பெருமாள், பூதேவி, மயூரவல்லித் தாயார்களுடன் கோயிலைச் சுற்றி பவனி வருவார். வெள்ளிக் கிழமைகளில் மட்டும் மயூரவல்லித் தாயாரும், பூரம் நட்சத்திரத்தன்று ஆண்டாள் தாயாரும், புனர்பூசம் நட்சத்திரத்தன்று இராமரும், குறிப்பிட்ட ஆழ்வாரின் பிறந்தநாட்களில் மட்டும் அந்த ஆழ்வார் மட்டும் பல்லக்கில் பவனி வருவார். பங்குனி மாதத்தில் இக்கோயிலில் பிரம்மோற்சவம் திருவிழா 10 நாட்கள் நடைபெறும். ஆடி மாதத்தில் சித்திரக் குளத்தில் தெப்பத் திருவிழா 5 நாட்கள் நடைபெறும்.

## மேற்கோள்கள்

பகுப்பு:வைணவ தலங்கள்
பகுப்பு:சென்னையிலுள்ள பெருமாள் கோயில்கள்
கு. பாலசிங்கம்

**குமாரசாமி பாலசிங்கம்** (*Coomarasamy Balasingham*, 10 மார்ச் 1917 &ndash; 15 சூலை 2001) என்பவர் ஒரு முன்னணி இலங்கை தமிழ் அரசு ஊழியர்.

## ஆரம்ப கால வாழ்க்கை
பாலசிங்கம் 10 மார்ச் 1917 இல் பிறந்தார். இவர் தெல்லிப்பழையைச் சேர்ந்த தமிழ் அறிஞரான வி. குமாரசுவாமி என்பவரின் மகனாவார். இவர் கொல்லங்கலட்டி தமிழ்ப்பள்ளி தெல்லிப்பழை மகாஜனக் கல்லூரி மற்றும் யாழ்ப்பாணம் இந்துக் கல்லூரி ஆகியவற்றில் கல்வி பயின்றார். இவர் கேம்பிரிட்ஜ் இளையோர் தேர்வில் பங்கேற்றபோது தமிழில் கௌரவமும் சிறப்பும் பெற்றார். பின்னர் கேம்பிரிட்ஜ் மூத்தோர் தேர்வில் தேர்ச்சி பெற்றார் . பள்ளிக் கல்விக்குப் பிறகு இவர் இலங்கை பல்கலைக்ழக கல்லூரியில் சேர்ந்தார், அங்கு இவர் 1937 இல் '''இளங்கலைமானி''' (தமிழ்நாட்டு வழக்கு; இளங்கலை) பட்டத்தை ஆங்கிலம், தமிழ், மெய்யியல் போன்றவற்றில் பட்டம் பெற்றார். இவர் குடிமைப்பணியில்  சேர மிகவும் இளம் வயதானவராக இருந்ததால் இலங்கை சட்டக் கல்லூரியில் சேர்ந்தார். 1942 இல் உச்ச நீதிமன்றத்தில் வழக்கறிஞராக தகுதிபெற்றார்.

பாலசிங்கம்  கேட் முதலியார் நாகநாதர் கனகநாயகத்தின் மகள் சேதுவை மணந்தார். இந்த இணையருக்கு இரண்டு மகன்கள் (பாலகாங்கேயன் மற்றும் பத்மநாபன்) மற்றும் ஒரு மகள் (தில்லைசிவா) இருந்தனர்.

## தொழில்
பாலசிங்கம் 1939 இல் குடிமைப்பணி தேர்வில் வெற்றிபெற்று 1940 இல் இலங்கை குடிமைப்பணியில் இணைந்து, பல பதவிகளை வகித்து பல இடங்களில் பணியாற்றினார். இவர்  மாத்தறை மற்றும் புத்தளத்தில் கூடுதல் நீதித்துறை நடுவர்; இரண்டாம் உலகப் போரின் போது உதவி தந்தி சென்சார்; யாழ்ப்பாணத்திலும் கண்டியிலும் அலுவலக உதவியாளர்; ஹெரனையில் கூடுதல் உதவி அரசாங்க அதிபர்  ; களுத்துறையில் உதவி அரசாங்க அதிபர்; ஹட்டன் மற்றும் கொழும்பில் பிரதி தொழிலாளர் கட்டுப்பாட்டாளர்;  மட்டக்களப்பில் காணி அபிவிருத்தி உதவிப் பணிப்பாளர் போன்ற பதவிகளை வகித்தார்.

இவர் 1958 இல் கருவூலத்தில் வழங்கல், பணியாளர் மற்றும் நிதிக் கட்டுப்பாட்டாளராகவும், 1961 இல் கருவூலத்தின் துணைச் செயலாளராகவும் ஆனார். பாலசிங்கம் 1964 முதல் 1970 வரை சுகாதார அமைச்சின் நிரந்தர செயலாளராக ஆனார்.

## பிற்கால வாழ்வு
பாலசிங்கம் அரசாங்க நிதி ஒழுங்குமுறைகளை திருத்தும் குழுவின் தலைவராகவும் ஊதிய மீளாய்வுக் குழுவின் உறுப்பினராகவும் இருந்தார்.  இவர் 1984 இல் அமெரிக்கா சென்றார். இவர் 2001 சூலை 15 அன்று கனெக்டிகட்டில் இறந்தார்.

## குறிப்புகள்
 

பகுப்பு:இலங்கைத் தமிழ் வழக்கறிஞர்கள்
பகுப்பு:அமெரிக்க இலங்கையர்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:2001 இறப்புகள்
பகுப்பு:1917 பிறப்புகள்
பகுப்பு:இலங்கையின் வட மாகாண நபர்கள்